Meẓyan, d awadem agejdan deg ungal imi yesfaydid s umgired di ṣṣifat, amaru yenna-d: Meẓyan d imirqiq yejjex yerna xfif. Ma yella d amgired deg beṭṭu ad t-naf yettban-d s waṭas deg ungal. Azal n smus n tmerwin n yisebtar ideg i d-yedda uwadem-a, yella seg tazwara almi d taggara n wungal, yefka-as umaru ula d ixef deg wungal-is isemma-as (Meẓyan). Deg teɣzi n wungal awadem-agi yettban-d s udiwenni yellan gar-as d uwadem Sɛid s tuget. Ma d tigawin i ixeddem Meẓyan ur ugtent ara imi netta yella d amallal n umgay, yella ɣef yidis n umeddakel-is Utudert. Ma seg tama n tulmist n tfulmanit yemgaraden, Meẓyan yesfaydi-d deg-s di taggara n wungal. Imi yufa-d tameṭṭut ara yaɣ, mbeɛd mi yesɛedda tuderis d ambur.